b'\n_START_ARTICLE_\nCellofan \xe2\x80\x93 med d\xc3\xb8den til f\xc3\xb8lge\n_START_SECTION_\nHandling\n_START_PARAGRAPH_\nMarianne Hovden er en ung og p\xc3\xa5g\xc3\xa5ende journalist som jobber i Dagbladet. En dag f\xc3\xa5r hun en telefon fra sykehuset. Hun blir fortalt at hennes syke far ligger for d\xc3\xb8den, men at han har et sterkt \xc3\xb8nske om \xc3\xa5 prate med henne. Marianne f\xc3\xa5r beskjed av faren at hun m\xc3\xa5 finne en eske med brev p\xc3\xa5 loftet. Hun f\xc3\xa5r streng beskjed om \xc3\xa5 ikke lese papirene, men brenne dem. N\xc3\xa5r Mariannes og hennes venn Peter bryter l\xc3\xb8ftet, blir de begge sjokkert av innholdet. Dokumentene er en samling brev som anklager Mariannes far for mord. En rekke avisklipp forbinder brevene til mordet p\xc3\xa5 en ung kvinne i en \xc3\x98stfoldbygd der han arbeidet som prest for 25 \xc3\xa5r siden. Alle brevene er signert \xc2\xabAgnus Dei\xc2\xbb._NEWLINE_Marianne er imidlertid overbevist om farens uskyld og bestemmer seg derfor for \xc3\xa5 reise tilbake til det lille stedet for \xc3\xa5 l\xc3\xb8se den gamle mordg\xc3\xa5ten. Med falskt navn og under dekke av \xc3\xa5 skrive om rehabilitering av rusmisbrukere p\xc3\xa5 stedets bedehus pr\xc3\xb8ver hun \xc3\xa5 l\xc3\xb8se den gamle mordg\xc3\xa5ten. Etterhvert som hun blir kjent med menneskene i byen f\xc3\xa5r hun erfare at mordg\xc3\xa5ten stadig r\xc3\xb8rer ved sterke f\xc3\xb8lelser hos de involverte. Stedets predikant (Sverre Anker Ousdal) har de fleste i bygda i sin hule h\xc3\xa5nd og sv\xc3\xa6rt f\xc3\xa5 vil snakke om hva som skjedde for 25 \xc3\xa5r siden. Under prosessen begynner hun \xc3\xa5 tvile p\xc3\xa5 sin fars uskyld. Da hennes virkelige identitet blir kjent, settes sinnene i kok.'